கேள்வி: புணர்ச்சிக் குறிப்பு என்பது என்ன?
பதில்: ஆணும் பெண்ணும் உடலுறவு கொள்ளுதல் புணர்ச்சி எனப்படும். தலைவி தலைவனோடு கொண்ட மறைமுக உடலுறவைத் தோழி எவ்வாறு அறிந்துகொள்வாள் என்று தொல்காப்பியம் குறிப்பிடுகின்றது.நாற்றமும் தோற்றமும் ஒழுக்கமும் உண்டியும் செய்வினை மறைப்பினும் செலவினும் பயில்வினும் புணர்ச்சி வெளிப்பாடு உள்ளறுத்து வரூஉம் உணர்ச்சி ஏழினும் உணர்ந்த பின்றை - தொல்காப்பியம் களவியல் 24 # நாற்றம் - புணர்ச்சி வெளிப்பாட்டில் தோன்றும் உடல் மணத்தைத் தொல்காப்பியம் ''வெறி-நாற்றம்'' எனக் குறிப்பிடுகிறது.முறிமேனி, முத்தம் முறுவல் வெறிநாற்றம் வேல் உண் கண் வேய் தோள் அவட்கு - திருக்குறள் # தோற்றம் - வாரிய கூந்தல் கலைந்திருத்தல், உடல் உறவின்போது தோன்றும் வியர்வையால் பொட்டு அழிந்திருத்தல், மார்பில் தோன்றும் கீறல் குறிகள் முதலானவை தோற்ற மாறுபாடுகள். # ஒழுக்கம் - பதற்றத்தோடும், பறிகொடுத்தவள் போலவும் நடந்துகொள்ளுதல் # உண்டி - உண்ண விரும்பாமை நெஞ்சத்தார் காதலவர் ஆக வெய்து உண்டல்அஞ்சுதும் வேபாக்(கு) அறிந்து - திருக்குறள் # செய்வினை மறைத்தல் - தன் செயல்களைப் பிறர் அறியாவண்ணம் மறைத்தல் # தனியே செல்லுதல் - தோழியுடன் சேர்ந்தே சென்றவன் தனியே செல்லல் # தோழியோடு பயிலும் பாங்கு - தோழியோடு ஆடிப்பாடியும் அரவணைத்தும் நடந்துகொள்ளுதலில் மாற்றம். ஆகிய ஏழு வகையான நடத்தைகளால் தலைவி தலைவனோடு உடலுறவு கொண்டிருக்கிறாள் என்பதை உணர்ந்துகொள்ள முடியுமாம்.